ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
தொழிலாளர் வருங்கால வைப்பு நிதி ஓய்வூதியர்களுக்கு அதிக ஓய்வூதியம் கிடைக்கும்.
தொழிலாளர் வருங்கால வைப்பு நிதி நிறுவனம் ரூ.868 கோடி ஓய்வூதியம் மற்றும் ஓய்வூதியத்தில் தொகுப்பு நிதி மதிப்பை மீண்டும் ஏற்படுத்துவதற்கான நிலுவை ரூ.105 கோடியை விடுவித்துள்ளது.
தொழிலாளர் வருங்கால வைப்பு நிதி நிறுவன அறங்காவலர்களின் மத்திய வாரியப் பரிந்துரையின்படி, தொழிலாளர்களின் தொகுப்பு நிதி மதிப்பை மீண்டும் ஏற்படுத்த வேண்டும் என்ற நீண்ட காலக் கோரிக்கையை 15 ஆண்டுகளுக்குப் பிறகு மத்திய அரசு ஏற்றுக் கொண்டுள்ளது. முன்னர் ஓய்வூதியத்தில் தொகுப்பு நிதி மீட்புக்கான வாய்ப்பு இல்லாமல், தொகுப்பு நிதிக்கான குறைக்கப்பட்ட ஓய்வூதியத்தை ஆயுள் முழுக்கப் பெற்று வந்தனர். ஈ.பி.எஸ்.-95 -இன் கீழ் பயன்பெறும் ஓய்வூதியதாரர்களுக்கு இது வரலாற்று முக்கியத்துவம் வாய்ந்த நடவடிக்கையாக அமைந்துள்ளது.
தொழிலாளர் வருங்கால வைப்பு நிதி நிறுவனத்தின் 135 பிராந்திய அலுவலகங்கள் மூலம் 65லட்சம் ஓய்வூதியர்கள் உள்ளனர். முடக்கநிலை அமல் காலத்தில் 2020 மே மாதத்திற்கு, ஓய்வூதியம் ஓய்வூதியர்களுக்கு உரிய தேதியில் வங்கிக் கணக்கில் செலுத்தப்படுவதை உறுதி செய்ய ஈ.பி.எப்.ஓ. அதிகாரிகளும், அலுவலர்களும் சிரமங்களைப் பாராமல் கடுமையாகப் பணிகளை மேற்கொண்டனர்.
(Visitor Counter : 408
உள்துறை அமைச்சகம்
புலம் பெயர் தொழிலாளர்கள் பேருந்துகள் மூலமோ ‘ஷ்ராமிக்’ சிறப்பு ரயில்கள் மூலமோ பயணம் மேற்கொள்வதை உறுதி செய்ய வேண்டும் : மாநிலங்கள் / யூனியன் பிரதேசங்களுக்கு உள்துறை அமைச்சகம் அறிவுறுத்தல்
மத்திய உள்துறை அமைச்சகம், அனைத்து மாநிலங்கள் / யூனியன் பிரதேசங்களுக்கு மே 11ம் தேதி அன்று எழுதிய கடிதத்தில், புலம் பெயர்ந்த தொழிலாளர்கள், பேருந்துகள் மூலமோ ,இந்த நோக்கத்துக்காகவே அரசு இயக்கும் ‘ஷ்ராமிக்’ சிறப்பு ரயில்கள் மூலமோ தங்கள் சொந்த ஊர் திரும்புவதற்கு விரைந்து வசதி ஏற்படுத்திக் கொடுக்க வேண்டும் என்று அறிவுறுத்தியிருந்தது.
புலம் பெயர்ந்த தொழிலாளர்கள் சாலைகளிலும், ரயில் பாதைகளிலும் நடந்து செல்லும் நிலை பற்றி அந்தக் கடிதத்தில் குறிப்பிடப்பட்டிருந்தது. அனைத்து மாநிலங்கள் மற்றும் யூனியன் பிரதேசங்கள் இந்த நிலை பற்றிக் கண்டறிந்தால், அவர்களுக்கு ஆலோசனை வழங்கி, அருகில் உள்ள தங்குமிடங்களுக்கு கொண்டு சென்று, அவர்கள் சொந்த ஊருக்குச் செல்ல ‘ஷ்ராமிக்’ ரயில்கள் அல்லது பேருந்துகளில் ஏறும்வரை, உணவு, குடிநீர் உள்ளிட்ட வசதிகளை செய்து கொடுக்க வேண்டும் என்று அறிவுறுத்தப்பட்டுள்ளது.
இருப்பினும், நாட்டின் பல்வேறு பகுதிகளிலும், புலம் பெயர்ந்த தொழிலாளர்கள் சாலைகளிலும், ரயில் பாதைகளிலும் நடந்து செல்வதும், லாரிகளில் பயணம் செய்வதும் இன்னும் தொடருவதாக செய்திகள் வருகின்றன. இதைக் கருத்தில் கொண்டு, மத்திய உள்துறை அமைச்சகம் அனைத்து மாநிலங்கள் மற்றும் யூனியன் பிரதேசங்களுக்கு, புலம் பெயர்ந்த தொழிலாளர்கள் சொந்த ஊருக்கு நடந்து செல்லாமல் இருப்பதை உறுதி செய்யுமாறு வலியுறுத்தி மீண்டும் கடிதம் எழுதியுள்ளது.
ரயில்வே அமைச்சகம் தினசரி 100க்கும் மேற்பட்ட ‘ஷ்ராமிக்’ சிறப்பு ரயில்களை இயக்கி வருவதாக அந்தக் கடிதத்தில் குறிப்பிடப்பட்டுள்ளது. தேவைக்கு ஏற்ப கூடுதல் ரயில்களை ஏற்பாடு செய்யவும் தயார் என அதில் கூறப்பட்டுள்ளது. இந்த ஏற்பாடுகள் குறித்து மக்கள் தெரிந்துகொள்ள விழிப்புணர்வை ஏற்படுத்தி, நடந்து செல்ல வேண்டாம் என அவர்களுக்கு ஆலோசனை வழங்கி, பேருந்துகள் மூலமோ, அரசால் இயக்கப்படும் சிறப்பு ரயில்கள் மூலமோ அவர்கள் பயணம் செய்ய மாநில மற்றும் யூனியன் பிரதேச அரசுகள், வசதிகள் செய்து கொடுக்க வேண்டும் என்று அறிவுறுத்தப்பட்டுள்ளது.
மாநிலங்கள், யூனியன் பிரதேசங்களுக்கு அனுப்பப்பட்ட அதிகாரபூர்வ தகவலைக் காண இங்கே உள்ள இணைப்பை தொடர்பு கொள்ளவும்; https://pib.gov.in/PressReleasePage.aspx?PRID=1624232.
-------------------------------
(
பாதுகாப்பு அமைச்சகம்
இந்தியா-ரஷ்யா இடையேயான ‘இந்திரா-21’ ராணுவ கூட்டுப் பயிற்சி நிறைவு
இந்தியா-ரஷ்யா ராணுவம் இடையே நடந்த இந்திரா-21 கூட்டுப் பயிற்சியின் நிறைவு விழா இன்று நடந்தது. இரு நாட்டு ராணுவத்தின் செயல்பாடுகள், நடைமுறைகள், போர் முறைகள், சர்வதேச தீவிரவாத அமைப்புகளுக்கு எதிரான கூட்டு நடவடிக்கைகள் ஆகியவற்றை அறிந்து கொள்வதே இந்த கூட்டு பயிற்சியின் நோக்கம் ஆகும்.
இரு தரப்பிலும் தலா 250 வீரர்கள், இந்த கூட்டு பயிற்சியில் உற்சாகத்துடன் பங்கேற்றனர். இந்த பயிற்சியில், இரு நாட்டு வீரர்களும் ஒருங்கிணைந்த துப்பாக்கி சுடும் பயிற்சி, நகரப் பகுதிகளில் தீவிரவாதிகளை அகற்றுவது போன்ற பயிற்சிகளில் ஈடுபட்டனர். இருநாட்டு ராணுவ அமைப்புகளை பரஸ்பரம் அறிந்து கொண்ட வீரர்கள், ஐ.நா அமைதி நடவடிக்கையில் சிறப்பான நடைமுறைகளையும் பகிர்ந்து கொண்டனர்.
இந்த பயிற்சி மிக பெரிய வெற்றி என்றும், இதில் பங்கேற்ற இந்தியாவும், ரஷ்யாவும் மதிப்புமிக்க பாடங்களையும் கற்றுக் கொண்டன. இந்த பயிற்சியில் ஏற்பட்ட நட்பு, இரு நாட்டு ராணுவத்தினர் இடையே நம்பிக்கையை அதிகரிக்கும். இந்தியா-ரஷ்யா இடையே உறவுகளை வலுப்படுத்துவதில், இந்த கூட்டு ராணுவ பயிற்சி முக்கியமான நடவடிக்கை.
----
(Visitor Counter : 188
உள்நாட்டு விமானப் போக்குவரத்து அமைச்சகம்
விமானிகள் பற்றாக்குறையைப் போக்க நடவடிக்கை எடுக்கப்பட்டுள்ளது
நாட்டில் விமானிகள் பற்றாக்குறையைப் போக்குவதற்கான பல்வேறு நடவடிக்கைகளை அரசு எடுத்துள்ளது. இந்திய விமான நிலையங்கள் ஆணையம், தாராளமயமாக்கப்பட்ட பறத்தல் பயிற்சி அமைப்பு கொள்கையை வகுத்துள்ளது. விமான நிலைய ராயல்டி என்னும் கருத்தியல் இதில் இடம் பெற்றுள்ளது.
பெலகாவி , ஜல்கான் , கலபுரகி , கஜூராகோ  ஆகிய விமான நிலையங்களில் தலா இரண்டு பயிற்சி அமைப்புகளும், அசாமின் லிலாபரியில் ஒரு பயிற்சி முகாமும் அமைக்கப்பட்டுள்ளன.
விமான மேலாண்மை பொறியாளர்கள், விமானிகள் ஆகியோருக்கு ஆன்-லைன் தேர்வுகள் 2021 நவம்பர் முதல் அறிமுகப்படுத்தப்பட்டுள்ளன.
இந்தியாவின் மிகப் பெரிய பறத்தல் பயிற்சி அகாடமியான அமேதியில் உள்ள இந்திரா காந்தி ராஷ்டிரிய உடான் அகாடமி, மகாராஷ்டிராவின் கோண்டியா, கர்நாடகாவின் கலபுரகி ஆகிய இடங்களில் விமானி பயிற்சிகளை மேற்கொள்ள அனுமதித்துள்ளது.
2021-ல் இந்திய பறத்தல் பயிற்சி அமைப்புகள் 504 பேருக்கு பயிற்சி அளித்துள்ளன. இது 2019 கொவிட் பெருந்தொற்றுக்கு முன்பு இருந்ததை விட அதிகமாகும்.
மத்திய சிவில் விமானப் போக்குவரத்துத் துறை இணையமைச்சர் ஜெனரல் டாக்டர் வி.கே.சிங் மக்களவையில் எழுத்துப்பூர்வமாக அளித்த பதிலில் இத்தகவல் வெளியிடப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795132
ஜல்சக்தி அமைச்சகம்
மீரட்டில் கழிவுநீர் சுத்திகரிப்பு உள்கட்டமைப்பை மேம்படுத்துவதற்கான ஒப்பந்தம் கையெழுத்து
தூய்மையான கங்கைக்கான தேசிய பணி , உத்தரபிரதேச ஜல் நிகாம் மற்றும் மீரட் எஸ்டிபி பிரைவேட். மீரட் ஆகிய மூன்று நிறுவனங்களுக்கு இடையே மீரட்டில் கழிவுநீர் சுத்திகரிப்பு நிலையம்  மற்றும் பிற உள்கட்டமைப்புகளை மேம்படுத்துவதற்கான ஒப்பந்தம் புதுதில்லியில் NMCG தலைமை இயக்குனர் முன்னிலையில் கையெழுத்திடப்பட்டது. இந்தத் திட்டம், ஹைப்ரிட் வருடாந்திர அரசு மற்றும் தனியார் கூட்டணி முறையில், மொத்த செலவில் ரூ. 369.74 கோடி செலவில், 2025 டிசம்பரில் முடிக்க திட்டமிடப்பட்டுள்ளது.
நாள் ஒன்றுக்கு 220 மில்லியன் லிட்டர் மொத்த கொள்ளளவு கொண்ட கழிவுநீர் சுத்திகரிப்பு நிலையத்தை  நிர்மாணிப்பதற்கான திட்டத்திற்கு NMCG ஒப்புதல் அளித்துள்ளது, இந்தத் திட்டம் முடிவடைந்து பயன்பாட்டுக்கு வரும்போது கங்கை நதியில் மாசுபாட்டைக் குறைக்க உதவும்.

AD/BS/KRS
(Visitor Counter : 56
குடியரசுத் தலைவர் செயலகம்
குடியரசுத் தலைவருடன் இந்திய வருவாய் பணிப் பயிற்சி அதிகாரிகள், மத்திய பொதுப்பணித்துறை உதவி செயற் பொறியாளர்கள் சந்திப்பு
இந்திய வருவாய்ப் பணியின் 76-வது தொகுதியைச் சேர்ந்த பயிற்சி அதிகாரிகள், மத்திய பொதுப்பணித்துறையின் உதவி செயல் பொறியாளர்கள்  ஆகியோர் குடியரசுத் தலைவர் திருமதி திரௌபதி முர்முவை இன்று குடியரசுத் தலைவர் மாளிகையில் சந்தித்தனர்.
இந்திய வருவாய்ப் பணி பயிற்சி அதிகாரிகளுக்கு இடையே உரையாற்றிய குடியரசுத்தலைவர், அரசுக்காக நேரடி வரிகளை வசூலித்தல் மிக முக்கியமான பொறுப்பு என்றும் இதற்கு செயல்திறனும், வெளிப்படைத்தன்மையும் அவசியம் என்றும் கூறினார். அரசு இந்த வரிகளை, வளர்ச்சித் திட்டங்களுக்கு நிதி ஒதுக்குவதன் மூலம் மக்கள் நலனை உறுதி செய்கிறது என்று அவர் தெரிவித்தார். அரசுக்கான வளங்களைத் திரட்டும் முக்கிய பணிகளில் ஐஆர்எஸ் அதிகாரிகள் ஈடுபடுவதாக அவர் தெரிவித்தார். வரி செலுத்துவோர் வெறும் வருமானத்திற்கான ஆதாரங்கள் என்று கருதாமல், அவர்களும் நாட்டின் நிர்மாணத்தில் நமது கூட்டாளிகள் என்று கருதவேண்டும் என அவர் வலியுறுத்தினார். வரி செலுத்துவோரிடம் நட்பு முறையில் செயல்பட்டு வரி வசூலிப்பதை சுமூகமாக மேற்கொள்ளும் சூழலை உருவாக்க வேண்டும் என்று அவர் வலியுறுத்தினார்.
உதவி செயல் பொறியாளர்களிடையே உரையாற்றிய குடியரசுத்தலைவர், மத்திய பொதுப்பணித்துறை, அரசு அலுவலகங்கள், வீடுகள், பொதுக்கட்டடங்களைக் கட்டிப் பராமரிக்கும் பொறுப்பையும், இதர திட்டங்களைச் செயல்படுத்துவதிலும் முக்கிய பங்காற்றுவதாகத் தெரிவித்தார். சாலைகள், நெடுஞ்சாலைகள், விமான நிலையங்கள் மற்றும் மருத்துவமனைகள், கல்வி நிறுவனங்கள், அரசு அலுவலகங்கள் உள்ளிட்ட பொது உள்கட்டமைப்பு திட்டங்களுக்கான தேவையை ஈடுகட்டுவதில் இந்தியாவின் வேகமான வளர்ச்சி அமைந்துள்ளதாக அவர் குறிப்பிட்டார். மத்திய பொதுப்பணித்துறை அதிகாரிகள் என்ற முறையில் உதவி செயல் பொறியாளர்கள், இன்றைய தேவைகளை மட்டும் கருத்தில் கொள்ளாமல் நீடித்த வரும் தலைமுறையினரை
யும் கருத்தில் கொண்டு செயல்படவேண்டும் என்று அவர் வலியுறுத்தினார். அதிக எரிசக்தித் திறன், நீடித்த, சுற்றுச்சூழலுக்கு உகந்த திட்டங்களை செயல்படுத்த புதுமையான வழிகளை கண்டறிய வேண்டும் என்று அவர்களை குடியரசுத்தலைவர் கேட்டுக் கொண்டார்.
-------
(SRI/PKV/KPG
(Visitor Counter : 113
மத்திய அமைச்சரவை தலைமைச் செயலகம்
புயலை எதிர்கொள்ள தயார்நிலை: தமிழகம், புதுச்சேரி, ஆந்திரப் பிரதேசத்துக்கு மத்திய அரசு அறிவுறுத்தல்
தேசிய நெருக்கடி மேலாண்மை குழு கூட்டம் மத்திய அமைச்சரவை செயலாளர் திரு ராஜீவ் கவுபா தலைமையில் காணொலி காட்சி மூலம் இன்று நடந்தது. இதில் வங்கக் கடலில் புயல் உருவாகும் சூழல் உள்ளதால், அதை எதிர்கொள்ள தயார்நிலையில் இருக்கும்படி தமிழகம், புதுவை மற்றும் ஆந்திரப் பிரதேச தலைமை செயலாளர்களுக்கு அறிவுறுத்தப்பட்டது.
வங்க கடலில் உருவாகியுள்ள குறைந்த காற்றழுத்தம், புயலாக உருவாகும் என வானிலை மையம் எச்சரிக்கை விடுத்துள்ளது. இதையடுத்து தேசிய நெருக்கடி மேலாண்மை குழு கூட்டம், மத்திய அமைச்சரவை செயலாளர் திரு.ராஜீவ் கவுபா தலைமையில் இன்று நடைபெற்றது.
வங்க கடலில் உருவாகியுள்ள தாழ்வு நிலையின் தற்போதைய நிலவரம் குறித்தும், இது புயலாக மாறி தமிழகம், புதுவை, ஆந்திர கடலோர பகுதிகளில் நவம்பர் 24-ம் தேதி முதல் 26-ம் தேதி வரை பாதிப்பை ஏற்படுத்தும் என இந்திய வானிலை துறையின் தலைமை இயக்குநர் விளக்கினார்.
இதில் கலந்து கொண்ட தமிழகம், புதுவை மற்றும் ஆந்திரப் பிரதேச மாநிலங்களின் தலைமை செயலாளர்கள், புயலை எதிர்கொள்ள முழு அளவில் தயார்நிலையில் இருப்பதாக தேசிய நெருக்கடி மேலாண்மை குழுவிடம் தெரிவித்தனர். தேசிய பேரிடர் மீட்பு படை  மற்றும் இதர அமைப்புகளுடன் இணைந்து, இந்த புயல் சவாலை எதிர்கொள்வோம் என அவர்கள் தெரிவித்தனர்.
இந்த புயலால் உயிரிழப்பு எதுவும் ஏற்படக் கூடாது என்றும், பாதிக்கப்படும் பகுதிகளில் மீட்பு நடவடிக்கைகளை உடனடியாக மேற்கொள்ள வேண்டும் என்றும் அமைச்சரவை செயலாளர் குறிப்பிட்டார். மீனவர்கள் கடலுக்கு செல்ல கூடாது என்ற அறிவுறுத்தலை கடுமையாக அமல்படுத்த வேண்டும் என அவர் தெரிவித்தார். பாதுகாப்பற்ற வீடுகளில் வசிப்பவர்களுக்கு, நிலைமைக்கேற்ப தேவையான ஆலோசனைகளை வழங்க வேண்டும் என அவர் வலியுறுத்தினார்.
மத்திய உள்துறை, மின்சாரம், தொலைதொடர்பு, விமான போக்குவரத்து, கப்பல் போக்குவரத்து மற்றும் சுகாதார அமைச்சகத்தின் செயலாளர்கள், ரயில்வே வாரியத் தலைவர், தேசிய பேரிடர் மேலாண்மை ஆணையத்தின் உறுப்பினர் செயலாளர், தேசிய பேரிடர் மீட்பு படை தலைமை இயக்குநர் மற்றும் பாதுகாப்பு அமைச்சக பிரதிநிதிகள் ஆகியோர், 3 மாநிலங்களுக்கும் தேவையான ஏற்பாடுகளை செய்வதாகவும், உதவிகளை அளிப்பதாகவும் தேசிய நெருக்கடி மேலாண்மை குழுவின் கூட்டத்தில் தெரிவித்தனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675076
பிரதமர் அலுவலகம்
எல் கே அத்வானியின் பிறந்தநாளுக்குப் பிரதமர் வாழ்த்து தெரிவித்தார்
எல் கே அத்வானி அவர்களின் பிறந்தநாளுக்குப் பிரதமர் திரு. நரேந்திர மோடி வாழ்த்து தெரிவித்தார்
அவர் தனது டுவிட்டரில் கூறியிருப்பதாவது:
“எல் கே அத்வானி அவர்களுக்கு பிறந்தநாள் வாழ்த்துக்கள். அவரது நீண்ட ஆயுளுக்கும், ஆரோக்கியத்துக்கும் பிரார்த்தனை செய்கிறேன். மக்களுக்கு அதிகாரம் அளிப்பதற்காகவும், நமது கலாச்சாரப் பெருமையை மேம்படுத்துவதற்காகவும் அவர் மேற்கொண்ட பல முயற்சிகளுக்காக நம் நாடு அவருக்குக் கடமைபட்டிருக்கிறது. அவர் தனது அறிவார்ந்த நோக்கங்களுக்காகவும் வளமான அறிவாற்றலுக்காகவும் பரவலாக மதிக்கப்படுபவர்”, என்று கூறியுள்ளார்.
மத்திய அமைச்சரவை
தில்லியில் உள்ள அதிகாரப்பூர்வமற்ற குடியிருப்புகளில் வாழ்வோருக்கு உடமையாக்குதல் அல்லது அடமானம் வைக்கும் உரிமை வழங்குதல் பற்றி பரிந்துரை செய்ய குழு ஒன்றை அமைப்பதற்கு மத்திய அமைச்சரவை ஒப்புதல்
தில்லியில் உள்ள அதிகாரப்பூர்வமற்ற குடியிருப்புகளில் வாழ்வோருக்கு உடமையாக்குதல் அல்லது அடமானம் வைக்கும் உரிமை வழங்குதல் பற்றி பரிந்துரை செய்ய குழு ஒன்றை அமைப்பதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. தில்லிப் பிரதேச துணை நிலை ஆளுநர் இந்தக் குழுவின் தலைவராக இருப்பார்.
இந்தக் குழு 90 நாட்களில் தனது அறிக்கையை மத்திய வீட்டுவசதி மற்றும் நகர்ப்புற விவகாரங்கள் அமைச்சகத்திற்கு அளிக்கும். இதன் பிறகு மத்திய அமைச்சரவை செயலகத்திற்கு தகவல் தெரிவிக்கப்பட்டு, குழுவின் பரிந்துரைகளை பரிசீலித்த பின், மேல் நடவடிக்கை எடுக்கப்படும்.
தகவல் மற்றும் ஒலிபரப்பு அமைச்சகம்
நாட்டுப்பற்று தொடர்பான குறும்படப் போட்டி முடிவுகள் அறிவிப்பு
இந்த ஆண்டு சுதந்திரதினக் கொண்டாட்டங்களின் ஒரு பகுதியாக, மத்திய தகவல் ஒலிபரப்பு அமைச்சகம், தேசிய திரைப்பட வளர்ச்சிக் கழகத்துடன் இணைந்து, நாட்டுப்பற்று தொடர்பான ஆன்லைன் குறும்படப் போட்டி ஒன்றை நடத்தியது.
இந்தப் போட்டி, மைகவ் இணையதளத்தில், இந்த ஆண்டு ஜூலை 14-ம் தேதி துவங்கி, ஆகஸ்டு 7-ம் தேதி நிறைவுற்றது. இந்தப் போட்டிக்கான படங்கள், இந்த இணையதளத்தில் பெறப்பட்டன.
படங்களின் மையப் பொருள் நாட்டுப்பற்று தொடர்பாக பின்னப்பட்டு, தேசத்தின் வளர்ச்சிக்கான புதிய முழக்கமான தற்சார்பு இந்தியா குறித்தும் இருக்க வேண்டும்.
மத்திய தகவல் ஒலிபரப்பு அமைச்சர் திரு பிரகாஷ் ஜவடேகர் பகிர்ந்துள்ள ட்விட்டர் பதிவில், குறும்படப் போட்டியில் வெற்றி பெற்றவர்களுக்கு வாழ்த்துகளைத் தெரிவித்துள்ளதுடன், இந்தப் போட்டியை மிக வெற்றிகரமானதாக விளங்கச் செய்த அனைத்து பங்கேற்பாளர்களுக்கும் நன்றி தெரிவித்துள்ளார்.
பரிசு பெற்றவர்களின் விவரங்கள் :
|
|
வ.எண்.
|
|
பெயர்
|
|
குறும்படத்தின் பெயர்
|
|
பரிசு
|
|
1
|
|
அபிஜித் பால்
|
|
ஆம் ஐ? 
|
|
முதல் பரிசு
|
|
2
|
|
தெபோஜோ சஞ்சீவ்
|
|
அப் இந்தியா பனேகா பாரத் 
|
|
2வது பரிசு
|
|
3
|
|
யுவராஜ் கோகுல்
|
|
10 ரூபாய் 
|
|
3வது பரிசு
|
|
4
|
|
சிவா சி பிர்தர்
|
|
சம்மான் {}
|
|
சிறப்புப் பரிசு
|
|
5
|
|
சமீரா பிரபு
|
|
बीज आत्मनिर्भरतेचे

|
|
சிறப்புப் பரிசு
|
|
6
|
|
புரு பிரியம்
|
|
மேட் இன் இந்தியா 
|
|
சிறப்புப் பரிசு
|
|
7
|
|
சிவராஜ்
|
|
மைன்ட் யுவர் பிசினஸ் our Business)
|
|
சிறப்புப் பரிசு
|
|
8
|
|
மத்தியப் பிரதேஷ் மத்யம்
|
|
ஹம் கர் சக்தே ஹெயின் 
|
|
சிறப்புப் பரிசு
|
|
9
|
|
பிரமோத் ஆர்
|
|
கானடா கைகளு 
|
|
சிறப்புப் பரிசு
|
|
10
|
|
ராம் கிஷோர்
|
|
சோல்ஜர் 
|
|
சிறப்புப் பரிசு
|
|
11
|
|
ராஜேஷ் பி
|
|
ஆத்ம வந்தன் ஃபார் நேஷன் 
|
|
சிறப்புப் பரிசு
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை இந்தியா இயக்கத்தின் முதன்மை நோக்கம்: சமுதாய/பொது கழிப்பறைகள் கட்டுவதற்காக தமிழகத்திற்கு ரூ 93.52 கோடி
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர் திரு கௌஷல் கிஷோர் கீழ்காணும் தகவல்களை வழங்கினார்.
தனிநபர் வீட்டுக் கழிப்பறைகள் மற்றும் சமூக/பொதுக் கழிப்பறைகளைக் கட்டுவதன் மூலம் 100% திறந்தவெளி மலம் கழித்தல் இல்லாத நிலையை அடைவதற்கான முதன்மை நோக்கங்களுடன் தூய்மை இந்தியா இயக்கம்-நகர்ப்புறம் தொடங்கப்பட்டது.
30.9.2021 வரை நாட்டின் அனைத்து நகர்ப்புற உள்ளாட்சி அமைப்புகளிலும் செயல்படுத்துவதற்காக 2014-ம் ஆண்டு அக்டோபர் 2-ம் தேதி இத்திட்டம் தொடங்கப்பட்டது. 1 அக்டோபர், 2021 அன்று தொடங்கப்பட்ட தூய்மை இந்தியா இயக்கம்-நகர்ப்புறம் 2.0 மூலம் இது நீட்டிக்கப்பட்டது.
தூய்மை இந்தியா இயக்கம்-நகர்ப்புறம் திட்டத்தின் தனிநபர் வீட்டு கழிப்பறைகளின் இலக்கு 58.99 லட்சம் ஆகும், ஆனால் 62.63 லட்சம் கழிப்பறைகள் கட்டப்பட்டன.
நகர்ப்புறம் தூய்மை இந்தியா இயக்கம் திட்டத்தின் சமுதாய/பொது கழிப்பறைகளின் இலக்கு 5.07 லட்சம் ஆகும், ஆனால் 6.21 லட்சம் கழிப்பறைகள் கட்டப்பட்டன.
தமிழ்நாட்டில் தனிநபர் வீட்டு கழிப்பறைகளை கட்டுவதற்காக ரூ 184.02 கோடியும், சமுதாய/பொது கழிப்பறைகள் கட்டுவதற்காக ரூ 93.52 கோடியும் திட்டக் காலத்தில் ஒதுக்கீடு செய்யப்பட்டது.
தனிநபர் வீட்டு கழிப்பறைகளை கட்டுவதற்காக ரூ 209.84 கோடியும், சமுதாய/பொது கழிப்பறைகள் கட்டுவதற்காக ரூ 71.38 கோடியும் தமிழ்நாட்டிற்கு தரப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814401
பாதுகாப்பு அமைச்சகம்
தேசிய பாதுகாப்புp படையின் 51-வது சிறப்புch செயல்குழுவுக்கு சிஓஏஎஸ்யூனிட் அப்ரிசியேசன் விருதை ராணுவth தலைமைth தளபதி வழங்கினார்
ராணுவத் தலைமைத் தளபதி ஜெனரல் மனோஜ் முகுந்த்நரவானே இன்று தேசியப் பாதுகாப்புப்படையின் 51-வது சிறப்புச் செயல்குழுவுக்கு சிஓஏஎஸ் யூனிட் அப்ரிசியேசன் விருதை வழங்கினார். தீவிரவாதத்தை ஒடுக்குவதில் சிறப்பான சாதனைகளை நிகழ்த்தியதைக் கௌரவிக்கும் வகையில் இந்த விருது வழங்கப்பட்டது. இந்த நிகழ்ச்சியில் உரையாற்றிய ராணுவத் தலைமைத் தளபதி இந்தக்குழுவின் திறமை மற்றும் தீரத்தைப் பாராட்டினார். இந்திய ராணுவத்தின் 100 சதவீத வீரர்கள் அடங்கிய இக்குழு, தீவிரவாதத்தை முறியடிப்பதில் மகத்தான சாதனை படைத்தது. இதற்காக, மூன்று அசோக சக்ரா பதக்கங்கள் உள்பட தீரச்செயலுக்கான பல்வேறு விருதுகளைப் பெற்றுள்ளது. இக்குழுவின் பல்வேறு நடவடிக்கைகளில், குறிப்பிடத்தக்கது ஓபிபிளாக்டோரண்டோ ஆகும். 2008-ஆம் ஆண்டு நவம்பர் மாதம் மும்பை தீவிரவாதத் தாக்குதலின் போது, எட்டு தீவிரவாதிகளைச் சுட்டுக் கொன்று, ஏராளமான வெளிநாட்டவர் உள்பட 600-க்கும் மேற்பட்ட பிணைக் கைதிகளை இக்குழு விடுவித்தது. 51-வது சிறப்புச் செயல்குழு அமைக்கப்பட்ட 1984 டிசம்பர் முதல், உலகின் மிகவும் புகழ்பெற்ற தீவிரவாதத் தடுப்பு அமைப்பாகச் செயல்பட்டு தனக்கென முக்கிய இடத்தைப் பிடித்துள்ளது.
கர்னல்அமன்ஆனந்த்
மக்கள் தொடர்பு அதிகாரி 
(Visitor Counter : 126
குறு சிறு மற்றும் நடுத்தர தொழில் துறை அமைச்சகம்
தில்லி நிஃப்ட் நிறுவன வளாகத்தில் காதி உயர் சிறப்பு மையத்தை திரு நாராயண ரானே தொடங்கிவைத்தார்
கதர் துணிகள் மற்றும் ஆடைகளை பல்வகைப்படுத்தி பிரபலப்படுத்தும் விதமாகவும், காதி நிறுவனங்களின் திறனை மேம்படுத்தவும், கதர் கிராம தொழில் ஆணையம், தேசிய ஆடை வடிவமைப்பு நிறுவனம் - உடன் இணைந்து காதி உயர் சிறப்பு மையங்களை அமைக்க உள்ளது. புதுதில்லி, காந்திநகர், ஷில்லாங், கொல்கத்தா மற்றும் பெங்களூருவில் அமைக்கப்படும் இத்தகைய மையங்களை, மத்திய குறு சிறு நடுத்தர தொழில்துறை அமைச்சர் திரு நாராயண் ரானே புதுதில்லி NIFT வளாகத்தில் திறந்து வைத்தார்.
கதர் நிறுவனங்களில் பயன்படுத்துவதற்கான, சமீபத்திய வடிவமைப்பு மற்றும் தொழில்நுட்ப விவரங்களை பதிவேற்றம் செய்வதற்கான, கதர் உயர் சிறப்பு மையங்களின் இணையதளத்தையும் மத்திய அமைச்சர் தொடங்கிவைத்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleseDetail.aspx?PRID=1824452
குடியரசுத் தலைவர் செயலகம்
குடியரசுத் தலைவரின் ராம நவமி வாழ்த்துகள்
ராம நவமி திருநாளை முன்னிட்டு குடியரசுத் தலைவர் திரு. ராம் நாத் கோவிந்த் மக்களுக்கு வாழ்த்து தெரிவித்துள்ளார். அவர் வெளியிட்டுள்ள வாழ்த்துச் செய்தியில், `ராமநவமி திருநாளை முன்னிட்டு நாட்டு மக்கள் அனைவருக்கும் நல்வாழ்த்துகளைத் தெரிவித்துக் கொள்கிறேன். பகவான் ராமரின் முழுமையான வாழ்க்கை தரும் செய்தியான நல்லொழுக்கம், சகிப்புத்தன்மை, அன்பு, இணக்கம் ஆகியவற்றை நமது வாழ்க்கையில் நேர்மையுடன் கடைபிடிப்போம். இந்த நன்நாளை கொண்டாடும் அதே வேளையில் அரசின் அறிவுறுத்தலான சமூக விலக்கலை கடைபிடித்து, கொவிட்-19 வைரஸ் பெருந்தொற்றை முறியடிப்போம்’ என்று கூறியுள்ளார்.
(Visitor Counter : 45
இந்திய போட்டிகள் ஆணையம்
பொது கொள்முதல் மற்றும் போட்டிச் சட்டம் குறித்த இந்திய போட்டி ஆணையத்தின் தேசிய மாநாடு தில்லியில் நாளை தொடங்குகிறது
இந்திய போட்டி ஆணையம் ஏற்பாடு செய்துள்ள பொது கொள்முதல் மற்றும் போட்டிச் சட்டம் பற்றிய தேசிய மாநாடு தில்லியில் இம்மாதம் 05.11.2018 அன்று நடைபெற உள்ளது. பொது கொள்முதல் சுற்றுச்சூழல் அமைப்பில் போட்டி ஆலோசனை மற்றும் முக்கிய பங்குதாரர்களை ஒருங்கிணைக்கும் நோக்கத்துடன் இந்த மாநாடு நடத்தப்படுகிறது. மத்திய நிதி மற்றும் காப்பரேட் விவகாரங்கள் துறை அமைச்சர் திரு அருண்ஜேட்லி இந்த தேசிய மாநாட்டில் முதன்மை விருந்தினராகப் பங்கேற்று முக்கிய உரை நிகழ்த்துகிறார்.
இம்மாநாட்டில் மத்திய அரசு மற்றும் பல்வேறு மாநில அரசுகளின் முதுநிலை அந்தஸ்தில் உள்ள கொள்கை வகுப்போர், பொதுத்துறை நிறுவனங்கள், தொழில்துறை சட்டம் மற்றும் நிதித்துறை வல்லுநர்கள், கார்ப்பரேட் வழக்கறிஞர்கள், கல்வியாளர்கள் மற்றும் இது தொடர்புடைய பங்குதாரர்கள் உள்ளிட்டோர் கலந்து கொள்வார்கள்.
இந்த ஒருநாள் மாநாட்டில் பொது விவாதம் நடத்துவதற்காக இரண்டு அமர்வுகள் நடைபெறும்.
ஊரக வளர்ச்சி அமைச்சகம்
நாட்டில் கொவிட்-19 பரவலைக் கட்டுப்படுத்துவதில் தேசிய ஊரக வாழ்வாதார திட்டத்தின் சுய உதவிக் குழு பெண்கள் சமூக வீரர்களாக உருவெடுத்துள்ளனர்
நாடெங்கிலும் உள்ள சுமார் 63 லட்சம் சுய உதவிக் குழுக்களின், தோராயமான 690 லட்சம் பெண் உறுப்பினர்களே, தீன் தயாள் அந்தோதயா யோஜனா எனப்படும் தேசிய ஊரக வாழ்வாதாரத் திட்டத்தின் பலம் ஆவார்கள். கொவிட்-19 பரவலைக் கட்டுப்படுத்துவதில் தங்களால் முடிந்த அனைத்து விதங்களிலும் பங்களித்து, சுய உதவிக் குழு உறுப்பினர்கள் சமூக வீரர்களாக உருவெடுத்துள்ளார்கள். கொவிட்-19 க்கு எதிரான பாதுகாப்பில் முகக் கவசங்கள் முன்னணியில் உள்ள நிலையில், அவற்றைத் தயாரிக்கும் பணியில் சுய உதவிக்குழுக்கள் உடனே ஈடுபட்டன. சுகாதாரம் மற்றும் குடும்ப நலத்துறை அமைச்சகம், மற்றும் நுகர்வோர் விவகாரங்கள் துறை அமைச்சகத்தின் அறிவுறுத்தல்களின் படியும், மாநிலங்களிலுள்ள சுகாதாரத் துறைகளின் வழிமுறைகளின் படியும், 2-3 மடிப்புகளுடன் கூடிய நெய்த மற்றும் நெய்யாத அறுவைசிகிச்சை முகக் கவசங்களை, சுய உதவிக்குழுக்கள் தயாரிக்கின்றன. இந்த முகக்கவசங்கள், சுகாதாரத்துறை, உள்ளாட்சி அமைப்புகள், உள்ளாட்சி நிர்வாகம், களத்தில் முன் நிற்கும் பணியாளர்கள் மற்றும் காவல்துறையினருக்கு வழங்கப்படுவதோடு, வெளிச்சந்தையிலும் விற்கப்படுகின்றன. பல்வேறு மாநிலங்களில் உள்ள கிராமப்புற வீடுகளுக்கும் இவை இலவசமாக வழங்கப்படுகின்றன. மேலாடை, அங்கிகள் மற்றும் முக பாதுகாப்புக் கவசம் உட்பட தனிநபர் பாதுகாப்பு உபகரணங்களையும் சுய உதவி குழுக்கள் தயாரிக்கத் தொடங்கியுள்ளன.
27 மாநிலங்களின் ஊரக வாழ்வாதாரத் திட்டங்கள் அளித்த தகவல்களின் படி, சுய உதவிக்குழு உறுப்பினர்களால் சுமார் 1.96 லட்சம் முகக்கவசங்கள் தயாரிக்கப்பட்டுள்ளன . முகக்கவசங்கள் தயாரிப்பில் தற்போது சுமார் 78,373 சுய உதவிக்குழு உறுப்பினர்கள் ஈடுபட்டுள்ளனர். இதில் முதலில் ஈடுபட்ட ஜார்கண்ட் சுய உதவிக்குழுக்கள், 78,000 முகக்கவசங்களை மார்ச் 22, 2020 முதல் தயாரித்துள்ளனர். பல்வேறு மாவட்ட ஆட்சியர் அலுவலகங்களிலும், மானியத்துடன் செயல்படும் மருந்து கடைகளிலும், வாங்கக்கூடிய விலையிலான ரூபாய் 10க்கு இந்த முகக்கவசங்கள் விற்கப்படுகின்றன.
மேலாடைகள், அங்கிகள் மற்றும் முக பாதுகாப்புக்கவசம் உட்பட தனிநபர் பாதுகாப்பு உபகரணங்களையும் சுய உதவிக்குழுக்கள் தயாரிக்கின்றன. பல்வேறு மாநிலங்களில் உள்ள சுய உதவிக்குழுக்களால் இதுவரை சுமார் 5,000 தனிநபர் பாதுகாப்பு உபகரணப் பெட்டிகள் தயாரிக்கப்பட்டுள்ளன.
கிருமி நாசினிகள் மற்றும் கைகழுவும் பொருள்கள் கிராமப்பகுதிகளில் கிடைப்பதை உறுதி செய்ய, தீன் தயாள் அந்தோதயா யோஜனா –தேசிய ஊரக வாழ்வாதாரத் திட்டத்தின் ஆதரவு பெறும் குறுநிறுவனங்கள் ஆகியவை அவற்றைத் தயாரிக்கும் பணியை மேற்கொண்டுள்ளன. 9 மாநிலங்களில் உள்ள 900 சுய உதவிக்குழு நிறுவனங்கள், 1.15 லட்சம் லிட்டர் கிருமிநாசினியைத் தயாரித்துள்ளன. இதில் தமிழ்நாடு, மத்திய பிரதேசம் மற்றும் ஆந்திரப்பிரதேசம் ஆகிய 3 மாநிலங்களில் மட்டும் தலா 25 ஆயிரம் லிட்டருக்கு மேல் தயாரிக்கப்பட்டுள்ளது. ஆந்திரபிரதேசம், இமாச்சல பிரதேசம், ஜார்கண்ட், கேரளா, மணிப்பூர், மத்திய பிரதேசம், நாகாலாந்து, தமிழ்நாடு, உத்தரப்பிரதேசம் மற்றும் மிசோரம் ஆகிய மாநிலங்களில் உள்ள 900 சுய உதவிக்குழு நிறுவனங்கள், அதிகரித்துள்ள தேவையை ஈடு செய்வதற்காக கிருமிநாசினிகளைத் தயாரித்து வருகின்றன.
பாதுகாப்பு அமைச்சகம்
புதுதில்லியில் நடைபெற்ற பேச்சுவார்த்தையின் போது பாதுகாப்பு அமைச்சர் திரு ராஜ்நாத் சிங் கென்யா பாதுகாப்பு அமைச்சருடன் ஆலோசனை நடத்தினார்
பாதுகாப்புத் துறை அமைச்சர் திரு. ராஜ்நாத் சிங், இன்று  புதுதில்லியில், கென்யாவின் பாதுகாப்புத் துறை அமைச்சர் திரு ஏடன் பேர் டூலேவுடன் பேச்சுவார்த்தை நடத்தினார்.
ஆப்பிரிக்க நாடுகளுடனான உறவுகளுக்கு இந்தியா அளிக்கும் முக்கியத்துவத்தை பாதுகாப்பு அமைச்சர் திரு ராஜ்நாத் சிங் சுட்டிக்காட்டினார். குறிப்பாக, இந்தியாவுக்கும், கென்யாவுக்கும் இடையிலான உறவு வலுவடைந்து வருகிறது என்று அவர் தெரிவித்தார். இந்தியப் பெருங்கடல் பிராந்தியத்தின் கடல்சார் பாதுகாப்பில் ஆழமான ஒத்துழைப்பின் அவசியம் குறித்தும் இரு அமைச்சர்களும் ஆலோசனை நடத்தினர்.
பாதுகாப்பு தொழில்துறை மற்றும் தளவாட உற்பத்தியில் திறன் மேம்பாடு மற்றும் ஒத்துழைப்பு குறித்து இரு தரப்பினரும் விரிவாக விவாதித்தனர். கோவா கப்பல் கட்டும் நிறுவனம் மற்றும் கென்யா ஷிப்யார்ட் லிமிடெட் நிறுவனங்களுக்கு இடையே திறன் மேம்பாடு மற்றும் கப்பல் வடிவமைப்பு மற்றும் கட்டுமானத்தில் ஒத்துழைப்புக்கான புரிந்துணர்வு ஒப்பந்தம் கையெழுத்தானது.
நட்பின் அடையாளமாக, கென்யப் படைகளின் பயன்பாட்டிற்காக கிளைடர்ஸ் இந்தியா நிறுவனம் தயாரித்த 15 பாராசூட்களை  கென்ய பாதுகாப்பு அமைச்சரிடம் திரு ராஜ்நாத் சிங் வழங்கினார்.
தனியார் துறை உட்பட இந்திய பாதுகாப்புத் துறையின் வளர்ந்து வரும் திறன்களைப் பாராட்டிய திரு ஏடன் பேர் டூயல், கென்யப் படைகளின் தேவைகளைப் பூர்த்தி செய்யும் விதத்தில் இந்தியா ஆதரவு வழங்கக் கூடிய பிரிவுகளை எடுத்துரைத்தார். கென்யப் படைகளின் பயிற்சியாளர்களுக்கு இந்திய ஆயுதப் படைகளின் பயிற்றுநர்களால் பயிற்சி அளிக்கவும், அத்தகைய திட்டங்களிலிருந்து அதிக நன்மைகளை கென்யா பெறவும் முடியும் என்று அவர் கூறினார்.
பரஸ்பர நலன் சார்ந்த பிற பிராந்திய பாதுகாப்பு விவகாரங்கள் குறித்தும் இந்த சந்திப்பின் போது விவாதிக்கப்பட்டது. இந்த கூட்டத்தில் முப்படைகளின் தளபதி திரு அனில் சவுகான், பாதுகாப்பு செயலாளர் கிரிதர் அரமானே, பாதுகாப்பு அமைச்சகம், வெளியுறவு அமைச்சகம் மற்றும் பாதுகாப்பு பொதுத்துறை நிறுவனங்களின் மூத்த அதிகாரிகளும் கலந்து கொண்டனர்.
கென்ய பாதுகாப்புத் துறை அமைச்சர் 3 நாள் பயணமாக இந்தியா வந்துள்ளார். கோவா மற்றும் பெங்களூருவில் உள்ள இந்திய கப்பல் கட்டும் தளங்கள் மற்றும் பாதுகாப்பு தொழிற்சாலைகளை அவர் பார்வையிடுகிறார்.
புவி அறிவியல் அமைச்சகம்
"டவ்-தே" புயல் வடக்கு-வடகிழக்கு நோக்கி நகர்ந்து அடுத்த மூன்று மணி நேரத்தில் காற்றழுத்த தாழ்வு மண்டலமாக வலுவிழக்கும்
கம்பத் வளைகுடா மற்றும் அதன் அருகில் உள்ள வடகிழக்கு அரேபிய கடல் பகுதியில் அடுத்த சில மணி நேரங்களில் மணிக்கு 60-70 கிலோமீட்டர் வேகம் முதல் 80 கிலோமீட்டர் வேகம் வரை காற்று வீசக்கூடும்
இந்திய வானிலைத் துறையின் தேசிய வானிலை முன்னறிவிப்பு மையத்தின் படி: 
வரைபடங்களில் தகவல்களை அறிந்துகொள்ள https://pib.gov.in/PressReleasePage.aspx?PRID=1719714 இங்கே கிளிக் செய்யவும்)
-----
(Visitor Counter : 83